**POZIV ZA PRIJAVU PROJEKATA ZA IZRADU MAKETE**

**„PRO-STUDENT 2017“ – KOMPOT-poziv**

1. **Predmet i ciljevi Javnog poziva**

**Predmet ovog poziva je dodjela sredstva Fakulteta elektrotehnike, računarstva i informacijskih tehnologija Osijek (FERIT) radi sufinanciranja komercijalizacije projektne ideje. Pod komercijalizacijom projektne ideje se razumijeva i postupak pripreme za samu komercijalizaciju.**

1. **Korisnici sredstava**

**Pravo na prijavu na natječaj mogu ostvariti svi studenti (redovni i izvanredni) svih studija FERIT-a. Prijava je moguća pojedinačno ili u timu do tri osobe.**

1. **Fond sredstava**

**Fond sredstava za provedbu ovog natječaja iznosi 20.000,00 kuna.**

1. **Model financiranja**

**FERIT će po pozivu dodjeljivati bespovratna sredstva podnositelju u iznosu do 8.000,00 kuna za sufinanciranja komercijalizacije projektne ideje.**

**Povjerenstvo FERIT-a imenovano od strane dekana Fakulteta utvrđuje i provodi postupak vrednovanja zahtjeva, te procjenjuje doprinosi li projekt ostvarenju ciljeva poziva.**

1. **Aktivnosti**

**Aktivnosti u svrhu komercijalizacije projektne ideje i/ili postupka pripreme za samu komercijalizaciju kao što su: izrada poslovnog plana, izrada prototipa, edukacija, otvaranje tvrtke, put na startup-akcelerator, i sl.**

1. **Troškovnik projekta**

**Sredstva FERIT-a koristit će se za opravdane troškove ukupne vrijednosti projekta u iznosu do 8.000,00 kuna.**

**Opravdani troškovi nisu troškovi koji nisu izravno i jednoznačno vezani za ostvarivanje ciljeva i provedbu projekta.**

**Za stavke troškovnika čiju provedbu/nabavku mogu besplatno osigurati partneri Natječaja, studentima će se preporučiti realizacija tih stavki u suradnji s partnerima, čime za realizaciju ne bi bila potrebna financijska sredstva FERIT-a.**

1. **Obvezna dokumentacija**

**Zahtjev podnositelja mora sadržavati sljedeću obveznu dokumentaciju:**

1. **Prijavni obrazac projekta**
2. **Troškovnik projekta**

**Dostavljena dokumentacija ostaje u arhivi FERIT-a bez obveze povrata ili umnožavanja.**

1. **Dostavljanje zahtjeva projekta**

**Rok za dostavu zahtjeva počinje danom objave poziva na mrežnoj stranici FERIT-a (**[**http://www.etfos.unios.hr**](http://www.etfos.unios.hr)**), a završava dana 13.06.2016. godine u 14:00 sati.**

**Podnositelji zahtjeve dostavljaju osobno u Ured prodekana (prostorija 1-34, 1. kat), u zatvorenoj omotnici s:**

* **podacima podnositelja**
* **nazivom projekta (makete) i**
* **naznakom n/p izv.prof.dr.sc. Dominika Crnjac Milić**

1. **Obrada zahtjeva projekta**

**Povjerenstvo utvrđuje doprinosi li projekt ostvarenju ciljeva poziva i provodi postupak vrednovanja zahtjeva.**

**Rezultati natječaja bit će objavljeni na mrežnim stranicama FERIT-a dana 27.6.2016. godine.**

**Prijave pristigle nakon roka za dostavu neće biti razmatrane. Imenovano Povjerenstvo odabrat će najviše dva prijedloga projekta. U slučaju većeg broja visoko ocijenjenih prijedloga Povjerenstvo može odabrati i veći broj prijedloga ako se oni uklapaju u fond sredstava (v. točku III.).**

1. **Realizacija prihvaćenih zahtjeva**

**Temeljem odluke Povjerenstva bit će sklopljen ugovor o korištenju sredstava s odabranim korisnicima sredstava radi financiranja projekta.**

**Krajnji rok za provedbu projekta zaključno s dostavom izvješća o provedbi jest 31. listopada 2016. godine.**

**Imenovano Povjerenstvo izvršit će procjenu je li projekt proveden do kraja.**

**FERIT će temeljem obostrano potpisanog ugovora voditelju projekta staviti na raspolaganje fond sa sredstvima u iznosu do 8.000,00 kuna za opravdane troškove u roku sedam dana od potpisivanja ugovora. Sredstva fonda će se koristiti prema Pravilniku o nabavi roba, radova i usluga bagatelne vrijednosti FERIT-a.**

**FERIT pridržava pravo za cijelo vrijeme trajanja sklopljenog ugovora pratiti namjensko korištenje sredstva što uključuje i uvjete koje je trebao ispunjavati odabrani korisnik.**

1. **Vrednovanje**

**Postojeće prijave vrednovat će se bodovanjem određenih stavki projekta:**

**- povezanost s elektrotehnikom i/ili računarstvom i/ili IT-em (max. 20 bodova; min. 10 bodova)**

**- inovativnost ideje (max. 10 bodova; min. 5 bodova)**

**- jasnoća što ideja predstavlja (max. 10 bodova; min. 5 bodova)**

**- aktualnost primijenjene tehnologije prilikom planirane realizacije (max. 10 bodova; min. 5 bodova)**

**- potencijal na tržištu (max. 40 bodova; min. 20 bodova)**

**- koliko je trenutačna realizacija blizu razini spremnoj za komercijalizaciju (max. 10 bodova; min. 5 bodova)**

**Rang-lista će se formirati prema *prosječnom broju bodova*, koji se dobiva kao srednja vrijednost bodova svih članova Povjerenstva. Da bi se projekt uvrstio na listu prijedloga koji će se razmatrati za financiranje, mora za svaku stavku ostvariti *prosječan broj bodova* jednak barem minimumu navedenom za dotičnu stavku.**

1. **Ostale informacije**

**Ovaj poziv objavljen je na mrežnoj stranici FERIT-a (**[**http://www.etfos.unios.hr**](http://www.etfos.unios.hr)**). Prijavni obrazac, obrazac troškovnika objavljeni su na mrežnoj stranici FERIT-a. Dostavljanje zahtjeva na ovaj poziv, podnositelj zahtjeva daje odobrenje FERIT-u da osnovne podatke o istom objavi na mrežnoj stranici Fakulteta i u drugim izvješćima. Sve dodatne informacije mogu se dobiti slanjem upita putem e-mail pošte na adresu:**

**- dominika.crnjac@ferit.hr (tehnički dio projekta)**

**- tihana.gusic@etfos.hr (administrativni dio projekta)**

1. **Rokovi**

**Rok za dostavu zahtjeva počinje danom objave poziva na mrežnoj stranici FERIT-a (**[**http://www.etfos.unios.hr**](http://www.etfos.unios.hr)**), a završava dana 13.6.2016. godine.**

**Rezultati natječaja bit će objavljeni na mrežnim stranicama FERIT-a dana 27.6.2016. godine.**

**Krajnji rok za provedbu projekta zaključno s dostavom izvješća o provedbi jest 31. listopada 2016. godine.**