**POZIV ZA PRIJAVU PROJEKATA „PRO-STUDENT 2017“**

**(ZAPRO-poziv)**

1. **Predmet i ciljevi Javnog poziva**

**Predmet ovog poziva je dodjela sredstva Fakulteta elektrotehnike, računarstva i informacijskih tehnologija Osijek (FERIT) radi financiranja izrade makete u svrhu promotivnih aktivnosti studija Fakulteta (smotra Sveučilišta, posjeti srednjim školama i slično). Prihvatljiva su i „čisto softverska“ rješenja koja će se prezentirati na opremi dostupnoj u izložbenom prostoru (vidi V. Aktivnosti) i/ili opremi koja će se nabaviti prema troškovniku (vidi VI. Troškovnik).**

1. **Korisnici sredstava**

**Pravo na prijavu na natječaj mogu ostvariti svi studenti (redovni i izvanredni) svih studija FERIT-a. Prijava je moguća pojedinačno ili u timu do tri osobe.**

1. **Fond sredstava**

**Fond sredstava za provedbu ovog natječaja iznosi 20.000,00 kuna.**

1. **Model financiranja**

**FERIT će po pozivu dodjeljivati bespovratna sredstva podnositelju u iznosu do 8.000,00 kuna za provedbu projekta (komponente, potrošni materijal i sl.), te 2.000,00 kuna kao nagradu za uspješno proveden projekt.**

**Povjerenstvo FERIT-a imenovano od strane dekana Fakulteta utvrđuje i provodi postupak vrednovanja zahtjeva, doprinosi li projekt ostvarenju ciljeva poziva, te procjenjuje je li projekt proveden do kraja.**

**Prema odluci Povjerenstva korisniku (voditelju projektnog tima) isplatit će se nagrada nakon dostave potpune tehničke dokumentacije i predaje izrađene makete.**

1. **Aktivnosti**

**Izrada makete uz zadovoljavanje uvjeta:**

**- maksimalne dimenzije makete 50 cm x 50 cm x 50 cm (moguća manja odstupanja pojedinačnih dimenzija ako se time ne povećava ukupni volumen)**

**- maksimalna težina makete 10 kg**

**- smije se prijaviti dovršavanje makete čiju je izradu prijavitelj već započeo/planirao tijekom aktivnosti na studiju (primjerice, u sklopu seminarskog/završnog/diplomskog rada)**

**- smije se prijaviti prilagodba makete koju je prijavitelj već izradio tijekom aktivnosti na studiju (primjerice, u sklopu seminarskog/završnog/diplomskog rada)**

**- izrađena maketa mora zadovoljavati sigurnosne uvjete za posjetitelja prilikom korištenja (obvezno otklanjanje opasnosti od strujnog udara, opasnosti od eventualno pokretnih i/ili rotirajućih dijelova i slično)**

**- maketa mora biti prilagođena za često prenošenje i postavljanje na različite izložbene lokacije u svrhu promocije i sl.**

**- u izložbenom prostoru bit će, po potrebi, dostupno sljedeće:**

**- pojna mreža (230 V, 50 Hz),**

**- Wi-Fi mreža, odnosno mobilni internet (3G),**

**- tablet (Android, 8-inčni),**

**- prijenosno računalo (sa ili bez zaslona osjetljivog na dodir) ili osobno računalo i monitor**

**Za ostale eventualno potrebne preduvjete (npr. posebni izvori napajanja, dodatni pomoćni uređaji/“gadgeti“, i sl.) ne treba pretpostavljati da će biti dostupni, ali ih studenti mogu realizirati u okviru ovog projekta pri čemu će se oni smatrati dijelom makete.**

1. **Troškovnik projekta**

**Sredstva FERIT-a koristit će se za opravdane troškove materijala ukupne vrijednosti projekta u iznosu do 8.000,00 kuna.**

**Opravdani troškovi nisu troškovi kupnje opreme koja nije izravno vezana za ostvarivanje ciljeva i provedbu projekta.**

**Pod troškovima ne navoditi opremu za koju je pod V. Aktivnosti navedeno da će biti po potrebi dostupna u izložbenom prostoru.**

1. **Obvezna dokumentacija**

**Zahtjev podnositelja mora sadržavati sljedeću obveznu dokumentaciju:**

1. **Prijavni obrazac projekta**
2. **Troškovnik projekta**
3. **Skica vanjskog izgleda s upisanim dimenzijama**
4. **Blokovska shema makete**

**Dostavljena dokumentacija ostaje u arhivi FERIT-a bez obveze povrata ili umnožavanja.**

1. **Dostavljanje zahtjeva projekta**

**Rok za dostavu zahtjeva počinje danom objave poziva na mrežnoj stranici FERIT-a (**[**http://www.etfos.unios.hr**](http://www.etfos.unios.hr)**), a završava dana 13.06.2016. godine u 14:00 sati.**

**Podnositelji zahtjeve dostavljaju osobno u Ured prodekana (prostorija 1-34, 1. kat), u zatvorenoj omotnici s:**

* **podacima podnositelja**
* **nazivom projekta (makete) i**
* **naznakom n/p izv.prof.dr.sc. Denis Pelin**

1. **Obrada zahtjeva projekta**

**Povjerenstvo utvrđuje doprinosi li projekt ostvarenju ciljeva poziva i provodi postupak vrednovanja zahtjeva.**

**Rezultati natječaja bit će objavljeni na mrežnim stranicama FERIT-a dana 27.6.2016. godine.**

**Prijave pristigle nakon roka za dostavu neće biti razmatrane. Imenovano Povjerenstvo odabrat će najviše dva prijedloga projekta. U slučaju većeg broja visoko ocijenjenih prijedloga Povjerenstvo može odabrati i veći broj prijedloga ako se oni uklapaju u fond sredstava (v. točku III.).**

1. **Realizacija prihvaćenih zahtjeva**

**Temeljem odluke Povjerenstva bit će sklopljen ugovor o korištenju sredstava s odabranim korisnicima sredstava radi financiranja projekta.**

**Krajnji rok za provedbu projekta zaključno s dostavom potpune tehničke dokumentacije i predajom izrađene makete jest 31. listopada 2016. godine.**

**Imenovano Povjerenstvo izvršit će procjenu je li projekt proveden do kraja.**

**FERIT će temeljem obostrano potpisanog ugovora voditelju projekta staviti na raspolaganje fond sa sredstvima u iznosu do 8.000,00 kuna za opravdane troškove u roku sedam dana od potpisivanja ugovora. Sredstva fonda će se koristiti prema Pravilniku o nabavi roba, radova i usluga bagatelne vrijednosti FERIT-a.**

**FERIT pridržava pravo za cijelo vrijeme trajanja sklopljenog ugovora pratiti namjensko korištenje sredstva što uključuje i uvjete koje je trebao ispunjavati odabrani korisnik.**

1. **Vrednovanje**

**Postojeće prijave vrednovat će se bodovanjem određenih stavki projekta:**

**- zanimljivost/atraktivnost makete u svrhu promocije (max. 25 bodova; min. 10 bodova)**

**- povezanost s elektrotehnikom i/ili računarstvom i/ili informacijskim tehnologijama (max. 20 bodova; min. 10 bodova)**

**- jednostavnost korištenja makete za posjetitelje (max. 15 bodova; min. 5 bodova)**

**- inovativnost makete (max. 10 bodova; min. 5 bodova)**

**- jasnoća što maketa predstavlja (max. 10 bodova; min. 5 bodova)**

**- aktualnost primijenjene tehnologije prilikom izrade makete (max. 10 bodova; min. 5 bodova)**

**- jednostavnost postavljanja/podešavanja/pripreme za korištenje (max. 10 bodova; min. 5 bodova)**

***Prosječan broj bodova* dobiva se kao srednja vrijednost bodova svih članova Povjerenstva. Da bi se projekt uvrstio na listu prijedloga koji će se razmatrati za financiranje, mora za svaku stavku ostvariti *prosječan broj bodova* jednak barem minimumu navedenom za dotičnu stavku.**

**Svaki će član Povjerenstva utvrđivati i faktor razlikovanja (vrijednosti od 0.0 do 1.0, u koracima 0.1) s obzirom na postotak razlikovanja u odnosu na sve projekte odabrane za financiranje prethodnih godina (v.):**

**- faktor 1.0 za prijedlog koji se u potpunosti razlikuje od svih prošlogodišnjih projekata odabranih za financiranje, faktor 0.9 za prijedlog koji 90% razlikuje od svih prošlogodišnjih projekata odabranih za financiranje, …, faktor 0.0 za prijedlog koji je u potpunosti jednak nekom od prošlogodišnjih projekata odabranih za financiranje**

***Prosječni faktor razlikovanja* dobiva se kao srednja vrijednost faktora razlikovanja pojedinačnih članova Povjerenstva.**

**Rang-lista će se formirati prema ukupnom broju bodova koji se dobiva kao *umnožak prosječnog broja bodova i prosječnog faktora razlikovanja*.**

1. **Ostale informacije**

**Ovaj poziv objavljen je na mrežnoj stranici FERIT-a (**[**http://www.etfos.unios.hr**](http://www.etfos.unios.hr)**). Prijavni obrazac, obrazac troškovnika objavljeni su na mrežnoj stranici FERIT-a. Dostavljanje zahtjeva na ovaj poziv, podnositelj zahtjeva daje odobrenje FERIT-u da osnovne podatke o istom objavi na mrežnoj stranici Fakulteta i u drugim izvješćima. Sve dodatne informacije mogu se dobiti slanjem upita putem e-mail pošte na adresu:**

**- denis.pelin@etfos.hr (tehnički dio projekta)**

**- tihana.gusic@etfos.hr (administrativni dio projekta)**

1. **Rokovi**

**Rok za dostavu zahtjeva počinje danom objave poziva na mrežnoj stranici FERIT-a (**[**http://www.etfos.unios.hr**](http://www.etfos.unios.hr)**), a završava dana 13.6.2016. godine.**

**Rezultati natječaja bit će objavljeni na mrežnim stranicama FERIT-a dana 27.6.2016. godine.**

**Krajnji rok za provedbu projekta zaključno s dostavom potpune tehničke dokumentacije i predajom izrađene makete jest 31. listopada 2016. godine.**